13. ข้อมูลทางการเงินที่สำคัญ

  ------------------------------------------ ---------- ---------- ----------
                                             2556       2555       2554

  งบกำไรขาดทุน (ล้านบาท)                                             

  รายได้จากการขายและบริการ - สุทธิ               1,685      1,972      1,638

  กำไรขั้นต้นจากการขายและให้บริการ                529        848        737

  กำไรสุทธิก่อนดอกเบี้ยจ่ายและภาษีเงินได้นิติบุคคล       78         379        365

  กำไรสุทธิส่วนที่เป็นของผู้ถือหุ้นของบริษัท              52         294        296

                                                                   

  งบดุล (ล้านบาท)                                                    

  สินทรัพย์                                     1,741      2,045      1,869

                                                                   

  หนี้สิน                                       523        644        550

  ส่วนของผู้ถือหุ้น                                1,218      1,401      1,319

                                                                   

  หุ้น                                                               

  จำนวนหุ้นสามัญที่ออกและชำระแล้ว (ล้านหุ้น)          307        307        316

  มูลค่าหุ้นที่ตราไว้ (บาท)                         1          1          1

  กำไรสุทธิต่อหุ้น (บาท)                          0.17       0.96       0.97

  เงินปันผลจ่ายต่อหุ้น (บาท)                       0.45       1.00       0.76

                                                                   

  อัตราส่วนทางการเงิน                                                 

  อัตรากำไรสุทธิต่อรายได้จากการขายและการให้บริการ   3.08%      14.91%     18.07%
  (ร้อยละ)                                                          

  อัตราผลตอบแทนต่อสินทรัพย์รวม (ร้อยละ)            2.50%      15.75%     16.29%

  อัตราผลตอบแทนต่อส่วนของผู้ถือหุ้น (ร้อยละ)          3.56%      22.35%     22.88%

  อัตราส่วนหนี้สินต่อส่วนของผู้ถือหุ้น (เท่า)             0.43       0.46       0.42
  ------------------------------------------ ---------- ---------- ----------

14. การวิเคราะห์และคำอธิบายของฝ่ายจัดการ

14.1 คำอธิบาย และการวิเคราะห์ฐานะการเงินและผลการดำเนินงาน

ภาพรวมของการดำเนินธุรกิจ

โครงสร้างรายได้หลักในปี 2556

ในปี 2556 บริษัทฯ ยังคงมีรายได้หลักจากการให้บริการเกมออนไลน์ผ่านระบบอินเตอร์เน็ต
และการเป็นตัวแทนจำหน่ายผลิตภัณฑ์เกมพีซี รวมถึงการให้บริการช่องทางการชำระเงิน
ในประเทศไทย สิงค์โปร์ มาเลเซีย อินโดนีเซีย เวียตนาม ฟิลิปปินส์ และในกลุ่มประเทศอินโดจีน
เกมที่เปิดให้บริการและสินค้าที่จำหน่ายซึ่งเป็นรายได้หลักของบริษัทฯ ในปี 2556
โดยภาพรวมแล้วไม่แตกต่างจากปี 2555

การลงทุนเพื่อขยายธุรกิจในระหว่างปี 2556

เมื่อวันที่ 4 ตุลาคม 2556 บริษัทฯลงทุนในบริษัท ธิ้งพลัส ดิจิตอล จำกัด
ซึ่งจดทะเบียนพาณิชย์ในประเทศไทย
ประกอบธุรกิจให้บริการด้านการตลาดผ่านเครือข่ายอินเตอร์เน็ตและให้บริการขายสื่อโฆษณาให้บริการกับลูกค้าในกลุ่มของบริษัทและลูกค้าที่เป็นบุคคลภายนอก
บริษัทฯมีสัดส่วนการลงทุนร้อยละ 60 ของทุนจดทะเบียนจำนวน 5 ล้านบาท ณ วันที่ 31 ธันวาคม
2556 บริษัทฯได้จ่ายเงินลงทุนแล้วจำนวน 1.5 ล้านบาท

การปรับปรุงโครงสร้างการบริหารจัดการ และสร้างสรรนวรรตกรรมใหม่

บริษัทฯได้ปรับปรุงโครงสร้างและการบริหารงานภายในกลุ่มบริษัทฯ
ในทุกประเทศเพื่อเพิ่มประสิทธิภาพของการใช้ทรัพยากรในการบริหารและปฏิบัติงาน
ลดการสูญเสียค่าใช้จ่ายที่ซ้ำซ้อนและที่ไม่จำเป็น ตลอดจนบริษัทฯ ได้ลงทุนเพื่อสร้างสรรนวรรตกรรม
เพื่อรองรับการเป็น Total Online Entertainment
ซึ่งจะเป็นการเพิ่มบริการที่หลากหลายให้แก่ลูกค้ามากกว่าการเป็นผู้ให้บริการเกมออนไลน์

สรุปผลการดำเนินงาน

บริษัท เอเชียซอฟท์ คอร์ปอเรชั่น จำกัด (มหาชน)
ผู้นำการให้บริการเกมออนไลน์อันดับหนึ่งของภูมิภาคเอเชียตะวันออกเฉียงใต้ ณ วันที่ 31 ธันวาคม
2556 กลุ่มบริษัทฯ ได้เปิดให้บริการเกมออนไลน์รวม 56 เกม ใน 6 ประเทศ คือ ไทย (29
เกม) สิงคโปร์ (9 เกม) มาเลเซีย (20 เกม) และ อินโดนีเซีย (2 เกม) ฟิลิปปินส์ (2 เกม)
อินโดจีน ซึ่งประกอบด้วย พม่า เวียดนามและกัมพูชา (6
เกม)โดยสัดส่วนรายได้จากการดำเนินงานในประเทศและต่างประเทศในปี 2556 คิดเป็นร้อยละ
54 และ 46 ของรายได้ทั้งหมด โดยรายได้ของบริษัทประกอบด้วย
รายได้จากเกมออนไลน์โดยมีสัดส่วนคิดเป็นร้อยละ 89 ของรายได้ทั้งหมด
รายได้จากการเป็นตัวแทนจำหน่ายสินค้าเกมออนไลน์ร้อยละ 7 และรายได้อื่น ๆ ร้อยละ 4
ของรายได้ทั้งหมด

รายได้

รายได้ตามภูมิศาสตร์

  ----------------------- -------- ------- ------- ------- -------- ------- ------- ------- -------- ------- ------- -------
  ภูมิศาสตร์                 2554                             2555                             2556                     

                          ล้านบาท           สัดส่วน           ล้านบาท           สัดส่วน           ล้านบาท           สัดส่วน   
                                           (%)                              (%)                              (%)     

  ในประเทศ                1,113            66              1,155            57              926              54      

  ต่างประเทศ               572              34              861              43              787              46      

  รวม                     1,685            100             2,016            100             1,713            100     

  อัตราการเติบโต (%)                 9%                               20%                              -15%             
  ----------------------- -------- ------- ------- ------- -------- ------- ------- ------- -------- ------- ------- -------

ในปี 2556 บริษัทฯ มีรายได้รวม 1,713 ล้านบาท ปรับลดลง 229 ล้านบาทหรือร้อยละ 15
จากในปีก่อนที่มีรายได้รวม 2,016 ล้านบาท
จากธุรกิจหลักทั้งธุรกิจเกมออนไลน์และธุรกิจตัวแทนจำหน่ายโดยคิดเป็นสัดส่วนต่อรายได้รวมของการดำเนินงานในประเทศและต่างประเทศในปี
2556 ร้อยละ 54 และ 46 เปรียบเทียบกับในปีก่อนที่มีสัดส่วนรายได้คิดเป็นร้อยละ 57 และ 43
ของรายได้รวม โดยรายได้ในประเทศปรับลดลงร้อยละ 20 จากรายได้ 1,155 ล้านบาทในปี
2555 เป็น 926 ล้านบาทในปี 2556 จากธุรกิจเกมออนไลน์เป็นสาเหตุหลัก
ขณะที่รายได้ในต่างประเทศก็ปรับลดลงร้อยละ 9 จากรายได้ 861 ล้านบาทในปี 2555 เป็น 787
ล้านบาทในปี 2556 จากธุรกิจตัวแทนจำหน่ายโดยเฉพาะอย่างยิ่งการจำหน่ายเกมออฟไลน์ที่ในปี
2555 ได้รับการตอบรับที่ดีเป็นอย่างมาก
ถึงแม้ว่าจะมีการเพิ่มธุรกิจที่ดำเนินงานในต่างประเทศก็ตาม

รายได้หลักตามกลุ่มธุรกิจ

  ------------------------ -------- ------- -------- ------- -------- -------
  กลุ่มธุรกิจ                  2554             2555             2556     

                           ล้านบาท   สัดส่วน   ล้านบาท   สัดส่วน   ล้านบาท   สัดส่วน
                                    (%)              (%)              (%)

  1.     ธุรกิจเกมออนไลน์     1,516    90      1,662    82      1,530    89

  2.     ธุรกิจตัวแทนจำหน่าย   92       5       278      14      115      7

  3.     ธุรกิจบริการอื่นๆ      77       5       77       4       68       4

  รวมรายได้                 1,685    100     2,016    100     1,685    100
  ------------------------ -------- ------- -------- ------- -------- -------

1.  ธุรกิจเกมออนไลน์

  บริษัทฯ เปิดให้บริการเกมออนไลน์รวม 56 เกม ใน 6 ประเทศ คือ ไทย (29 เกม) สิงคโปร์
  (9 เกม) มาเลเซีย (20 เกม) และ อินโดนีเซีย (2 เกม) ฟิลิปปินส์ (2 เกม) อินโดจีน
  ซึ่งประกอบด้วย พม่า เวียดนามและกัมพูชา (6 เกม) โดยมีรายได้ในปี 2556 จำนวน 1,530
  ล้านบาท ปรับลดลงจำนวน 132 ล้านบาทหรือคิดเป็นร้อยละ 8 จากปีก่อนที่มีรายได้จำนวน
  1,662 ล้านบาท จำนวนผู้เล่นปรับลดลง
  ตลอดจนเกมใหม่ที่ให้บริการก็ได้รับการตอบรับไม่ดีเท่าที่ควรเพราะมีการแข่งขันที่สูง
  และผู้เล่นเปลี่ยนไปเล่นเกมออนไลน์บน Mobile Application เพิ่มมากขึ้น
  ประกอบกับมีการเลื่อนเปิดให้บริการบางเกมออกไปล่าช้ากว่าที่กำหนดไว้เพื่อเตรียมความพร้อมในหลายๆ
  ด้านก่อนเปิดให้บริการอย่างเป็นทางการ ทำให้สามารถเปิดให้บริการเกมใหม่เพิ่มในปีนี้ได้เพียง
  10 เกมจากที่วางแผนไว้ 29 เกม โดยสามารถแบ่งตามภูมิศาสตร์ได้ตามตารางด้านล่างนี้

  ------------------------ -------- ------- -------- ------- -------- -------
  ภูมิศาสตร์                  2554             2555             2556     

                           ล้านบาท   สัดส่วน   ล้านบาท   สัดส่วน   ล้านบาท   สัดส่วน
                                    (%)              (%)              (%)

  ในประเทศ                 962      63      982      63      805      53

  ต่างประเทศ                554      37      680      37      725      47

  รวม                      1,516    100     1,662    100     1,530    100

  อัตราการเติบโต (%)         11%              10%              -8%       
  ------------------------ -------- ------- -------- ------- -------- -------

2.  ธุรกิจตัวแทนจำหน่าย

รายได้จากธุรกิจตัวแทนจำหน่ายประกอบด้วยรายได้จากการเป็นตัวแทนจำหน่ายเกมออฟไลน์
การให้บริการช่องทางการชำระเงิน ตลอดจนจากเก็บค่าสมาชิกร้านอินเตอร์เนตคาเฟ่
โดยมีรายได้ในปี 2556 จำนวน 115 ล้านบาท ปรับลดลงจำนวน 163 ล้านบาทหรือคิดเป็นร้อยละ
59 จากปีก่อนที่มีรายได้จำนวน 278 ล้านบาท สาเหตุหลักมาจากการลดลงของรายได้ทั้ง 3
ประเภทดังกล่าว
โดยเฉพาะอย่างยิ่งรายได้จากการเป็นตัวแทนจำหน่ายเกมออฟไลน์ที่ปรับลดลงมากกว่า 100
ล้านบาทเนื่องจากเกมพีซีที่จำหน่ายไปในปีก่อนเป็นเกมที่ได้รับความนิยมมากทั้งในประเทศและต่างประเทศ

3.  ธุรกิจบริการอื่นๆ

รายได้จากธุรกิจบริการอื่นๆ ซึ่งประกอบด้วย รายได้ค่าโฆษณา รายได้สนับสนุนการตลาด
รายได้ค่าลิขสิทธ์ช่วงการบริการเกมออนไลน์ในเวียดนาม
และรายได้จากการบริหารสื่อโฆษณาบนเครือข่ายสังคมออนไลน์ (Social Network) โดยสำหรับปี
2556 บริษัทมีรายได้จากธุรกิจนี้จำนวน 40 ล้านบาท ปรับเพิ่มขึ้น 8 ล้านบาทหรือคิดเป็นร้อยละ 26
จากปีก่อนที่มีรายได้จำนวน 32 ล้านบาท
สาเหตุหลักมาจากรายได้จากการบริหารสื่อโฆษณาบนเครือข่ายออนไลน์ซึ่งเป็นธุรกิจหลักของบริษัทย่อยใหม่

ต้นทุนขายและบริการ

ต้นทุนขายและบริการสำหรับปี 2556 จำนวน 1,157 ล้านบาท ปรับเพิ่มขึ้นจำนวน 33
ล้านบาทหรือคิดเป็นร้อยละ 3 จากปีก่อนที่มีอยู่จำนวน 1,124 ล้านบาท
ซึ่งสาเหตุหลักมาจากการเพิ่มขึ้นของการตัดจำหน่ายค่าลิขสิทธ์เกม จำนวน 49 ล้านบาท
และรับรู้ผลขาดทุนจากการด้อยค่าจำนวน 57 ล้านบาท
จากเกมที่เปิดให้บริการแล้วไม่ประสบความสำเร็จ
ประกอบกับเกมที่คาดว่าจะไม่ได้เปิดให้บริการแล้วเนื่องจากไม่เหมาะสมกับตลาดเกมในปัจจุบัน
ส่วนต้นทุนขายและบริการที่สัมพันธ์โดยตรงกับรายได้ ปรับลดลงจำนวน 73 ล้านบาท

ค่าใช้จ่ายในการขายและบริหาร

ค่าใช้จ่ายในการขายและบริหารสำหรับปี 2556 จำนวน 480 ล้านบาท ปรับลดลงจำนวน 33
ล้านบาทหรือคิดเป็นร้อยละ 6 จากปีก่อนที่มีอยู่จำนวน 513 ล้านบาท
ซึ่งสาเหตุหลักมาจากการใช้ค่าใช้จ่ายการตลาดลดลงซึ่งสัมพันธ์กับจำนวนเกมใหม่ที่เปิดให้บริการและกิจกรรมใหญ่ทางการตลาดที่มีจำนวนลดลงจากปีก่อน

กำไรสุทธิ

+--------------------+------+-------+------+-------+------+-------+
| ภูมิศาสตร์            | 2554 |       | 255  |       | 2556 |       |
|                    |      |       | 5(ปร |       |      |       |
|                    |      |       | ับปรุง |       |      |       |
|                    |      |       | ใหม่) |       |      |       |
+--------------------+------+-------+------+-------+------+-------+
|                    | ล้า   | อัตรา  | ล้า   | อัตรา  | ล้า   | อัตรา  |
|                    | นบาท |       | นบาท |       | นบาท |       |
|                    |      | กำ    |      | กำ    |      | กำ    |
|                    |      | ไรสุทธิ |      | ไรสุทธิ |      | ไรสุทธิ |
|                    |      | (%)   |      | (%)   |      | (%)   |
+--------------------+------+-------+------+-------+------+-------+
| ในประเทศ           | 233  | 21    | 215  | 19    | 74   | 8     |
+--------------------+------+-------+------+-------+------+-------+
| ต่างประเทศ          | 63   | 11    | 79   | 9     | -22  | -3    |
+--------------------+------+-------+------+-------+------+-------+
| รวม                | 296  | 18    | 294  | 15    | 52   | 3     |
+--------------------+------+-------+------+-------+------+-------+
| อัตราการเติบโต (%)   | 12%  |       | -1%  |       | -82% |       |
+--------------------+------+-------+------+-------+------+-------+

กำไรสุทธิส่วนของบริษัทใหญ่สำหรับปี 2556 จำนวน 52 ล้านบาท ปรับลดลงร้อยละ 82 จากจำนวน
294 ล้านบาทในปี 2555
เนื่องการดำเนินงานทั้งในประเทศและในต่างประเทศมีรายได้ลดลงมากในขณะที่ต้นทุนปรับเพิ่มขึ้นจากการตัดจำหน่ายค่าลิขสิทธิ์เกมในขณะที่ยังบริหารค่าใช้จ่ายในการขายและบริหารได้ดี
ส่งผลให้อัตรากำไรสุทธิจากการดำเนินงานในประเทศลดลงจากร้อยละ 19 เป็นร้อยละ 8
และจากการดำเนินงานในต่างประเทศลดลงจากร้อยละ 9 เป็นร้อยละ -3
ตลอดจนอัตรากำไรสุทธิรวมลดลงจากร้อยละ -1 เป็นร้อยละ -82

ฐานะทางการเงิน

สินทรัพย์

บริษัทฯ มีสินทรัพย์รวม ณ วันที่ 31 ธันวาคม 2556 จำนวน 1,741 ล้านบาท ลดลงจำนวน 304
ล้านบาทหรือคิดเป็นร้อยละ 15 จากปีก่อนที่มีอยู่จำนวน 2,055 ล้านบาท สรุปได้ดังนี้ดังนี้

1.  สินทรัพย์หมุนเวียนลดลงสุทธิ 280 ล้านบาทหรือคิดเป็นร้อยละ 26
    จากปีก่อนเนื่องจากในระหว่างปี 2556

    1.  ใช้เงินสด และเงิน ลงทุนชั่วคราว เพื่อซื้ออุปกรณ์ ซื้อลิขสิทธิ์เกม
        และจ่ายเงินปันผลระหว่างกาลสำหรับไตรมาสที่ 1 – 3

    2.  ลูกหนี้การค้าลดลง เนื่องจากรายได้จากการให้บริการและขายสินค้าลดลง

    3.  สินค้าคงเหลือลดลง เนื่องจากการซื้อสินค้าเพื่อจำหน่ายลดลง

1.  สินทรัพย์ไม่หมุนเวียนลดลงสุทธิ 24 ล้านบาทหรือคิดเป็นร้อยละ 2.5
    จากปีก่อนเนื่องจากในระหว่างปี 2556

    1.  ตัดบัญชีเงินเงินทุนหมุนเวียนในการจัดตั้งสาขาที่ประเทศฟิลิปปินส์เป็นค่าใช้จ่าย

    2.  ตัดค่าลิขสิทธิ์เกมเป็นต้นทุนการให้บริการ มากกว่าค่าลิขสิทธิ์เกมที่ซื้อใหม่ระหว่างปี

    3.  เพิ่มขึ้นเนื่องจากรับรู้ผลกำไรจากเงินลงทุนในบริษัทร่วมในประเทศไทย

    4.  เพิ่มขึ้นเนื่องจากการซื้ออุปกรณ์ มากกว่าการตัดค่าเสื่อมราคา

หนี้สิน

บริษัทฯ มีหนี้สินรวม ณ วันที่ 31 ธันวาคม 2556 จำนวน 523 ล้านบาท ลดลงจำนวน 121
ล้านบาทหรือคิดเป็นร้อยละ 19 จากปีก่อนที่มีอยู่จำนวน 644 ล้านบาท สรุปได้ดังนี้

1.  หนี้สินหมุนเวียนลดลงสุทธิ 119 ล้านบาท คิดเป็นร้อยละ 20 จากกปีก่อนเนื่องจากในระหว่างปี
    2556

    1.  เจ้าหนี้การค้าและเจ้าหนี้อื่นลดลง
        เนื่องจากการซื้อสินค้าและการจัดกิจกรรมทางการตลาดลดลง

    2.  รายได้และค่าสิทธิ์รับล่วงหน้าลดลง เนื่องจากการเติมเงินในระบบเกมของลูกค้าลดลง

    3.  ภาษีเงินได้ค้างจ่ายลดลง
        เนื่องจากกำไรสุทธิลดลงและการปรับลดอัตราภาษีเงินได้ของทางการ

1.  หนี้สินไม่หมุนเวียนลดลงสุทธิ 2 ล้านบาท คิดเป็นร้อยละ 4 จากปีก่อนเนื่องจากในระหว่างปี
    2556

    1.  หนี้สินตามสัญญาเช่าทางการเงินลดลง

    2.  หนี้สินภาษีเงินได้รอตัดบัญชีลดลง

    3.  สำรองผลประโยชน์ระยะยาวของพนักงานเพิ่มขึ้น

ส่วนของผู้ถือหุ้น

บริษัทฯ มีส่วนของผู้ถือหุ้นรวม ณ วันที่ 31 ธันวาคม 2556 จำนวน 1,218 ล้านบาท
ลดลงสุทธิจำนวน 183 ล้านบาทหรือคิดเป็นร้อยละ 13 จากปีก่อนที่มีอยู่จำนวน 1,401 ล้านบาท
สรุปได้ดังนี้ดังนี้

1.  จ่ายเงินปันผลประจำปี 2555
    และการจ่ายเงินปันผลระหว่างกาลจากกำไรสะสมต้นปีและกำไรจากการดำเนินงานสำหรับไตรมาสที่
    1-3 ของปี 2556 จำนวน 234 ล้านบาท

2.  กำไรสุทธิจากการดำเนินงานรวมปี 2556 ลดลงจากปีก่อน 244 ล้านบาท คิดเป็นร้อยละ 82

14.2
ปัจจัยหรือเหตุการณ์ที่มีผลต่อฐานะการเงินหรือการดำเนินงานอย่างมีนัยสำคัญในอนาคตทั้งภายในและภายนอก

ปัจจัยที่มีผลต่อฐานะการเงินหรือการดำเนินงานมีหลายสาเหตุอาทิเช่น ความนิยมในตัวเกม
ช่วงเวลาเปิดตัวเกม การเปลี่ยนแปลงของเทคโนโลยี
การหยุดให้บริการเนื่องจากผลกระทบจากภายนอก การขโมยข้อมูล และท้ายสุดคือ
การเพิ่มช่องทางจำหน่าย
ซึ่งปัจจัยต่างๆมีอาจจะมีผลกระทบต่อสถานนะการเงินและการดำเนินงานในอนาคตดังนี้

1.  ความนิยมในตัวเกม

ปัจจุบันอุตสาหกรรมเกมออนไลน์มีการแข่งขันที่สูงขึ้นเทียบกับอดีต
การเลือกสรรเกมให้เหมาะกับกลุ่มตลาดจึงมีความสำคัญมาก
การเลือกเกมที่ไม่ได้รับการตอบรับจากตลาดมีผลทำให้
คู่แข่งสามารถแย่งส่วนแบ่งตลาดได้อันจะมีผลต่อฐานะการเงินของกลุ่มบริษัท

2.  ช่วงเวลาเปิดตัวเกม

ช่วงเวลาในการเปิดตัวเกมเป็นอีกตัวแปรหนึ่งที่สำคัญ ซึ่งปัจจุบันมีเกมออนไลน์ออกมาสู่ตลาดมากมาย
ทำให้ผู้เล่นเกมมีตัวเลือก ซึ่งช่วงเวลาในการเปิดตัวเกมใหม่รวมถึงการประชาสัมพันธ์ที่ดี
และเข้ากับช่วงเทศกาลจะทำให้เพิ่มความน่าสนใจและดึงดูดผู้เล่นเกมได้มาก
โดยการเปิดตัวเกมในช่วงเวลาที่ไม่เหมาะสม เช่น โรงเรียนเปิดเทอม ช่วงนอกเทศกาล
จะมีผลต่อความนิยมในตัวเกม

3.  การเปลี่ยนแปลงของเทคโนโลยี

ช่วง 1-2 ปีที่ผ่านมา โทรศัพท์มือถือแบบสมาร์ทโฟนได้รับความนิยมอย่างมากจากคนไทย ส่งผลให้
“แอพพลิเคชั่นเกม” หรือเกมบนโทรศัพท์มือถือ มีแนวโน้มที่จะได้รับความนิยมเพิ่มมากยิ่งขึ้นเรื่อยๆ
เนื่องจากปัจจุบัน
ผู้ให้บริการเกมออนไลน์ต่างให้ความสนใจรวมถึงประกาศที่จะเปิดตัวเกมบนโทรศัทพ์มือถือ
ด้วยการนำเสนอเกมที่พัฒนาขึ้นเอง
หรือร่วมกับพาร์ตเนอร์พัฒนาขึ้นให้มีเนื้อหาเหมาะสมกับตลาดในเมืองไทย

ทำให้บริษัทต้องปรับแผนธุรกิจเพื่อให้พร้อมรับกับการเปลี่ยนแปลงที่เกิดขึ้น

4.  การหยุดให้บริการเนื่องจากผลกระทบภายนอก

การหยุดให้บริการอันเกิดผลกระทบภายนอกเช่น ภัยธรรมชาติ
และเหตุการณ์ความไม่สงบทางการเมืองอันจะส่งผลกระทบต่อบริษัท
โดยเฉพาะความไม่แน่นอนทางการเมืองอาจจะมีผลกระทบต่อการหยุดให้บริการของจำนวนร้านอินเตอร์เน็ตในพื้นที่ชุมนุม
ซึ่งเป็นอีกสาเหตุที่กระทบฐานะการเงินของบริษัท

5.  การขโมยข้อมูล

จุดแข็งของบริษัทคือมีกลุ่มผู้เล่นเกมในภูมิภาคเอเชียตะวันออกเฉียงใต้
ซึ่งการที่คู่แข่งสามารถเข้าถึงฐานข้อมูลลูกค้าของบริษัท จะสร้างความสูญเสียโดยตรงกับบริษัท
อย่างไรก็ดีปัจจุบันบริษัทได้มีระบบจัดเก็บและป้องกันฐานข้อมูลเป็นอย่างดี
เพื่อไม่ให้ข้อมูลรั่วไหลสู่ภายนอก

6.  การกระจายตัวแทนจำหน่าย

บริษัทมีความสัมพันธ์อันดีกับกลุ่มตัวแทนจำหน่ายต่างๆเช่น ตัวแทนชำระเงิน ตัวแทนการขาย
รวมถึงตัวแทนการจัดจำหน่าย เช่นผู้ให้บริการโทรศัพท์มือถือ ร้านค้าอินเตอร์เน็ต และร้านสะดวกซื้อ
ซึ่งกลุ่มตัวแทนจำหน่ายต่างๆนั้น มีอิทธิพลต่อ
ผลิตภัณท์และการให้บริการของบริษัทการลดลงของตัวแทนจำหน่ายจะทำให้บริษัทสูญเสียรายได้อันจะมีผลกระทบต่อฐานะการเงินของบริษัท

7.  ความต้องการบุคคลากรในอุตสาหกรรมเกมออนไลน์ภูมิภาคอาเซียนเพิ่มสูงขึ้น

บุคคลกรผู้เชี่ยวชาญในด้านเกมภายในบริษัทมีส่วนสำคัญต่อการเติบโตของบริษัท
โดยในช่วงที่ผ่านมาอุตสาหกรรมเกมออนไลน์ในภูมิภาคเอเชียตะวันออกเฉียงใต้เติบโตอย่างต่อเนื่อง
ทำให้ความต้องการบุคคลากรทางด้านเกมเพิ่มสูงขึ้น
ดังนั้นการขาดบุคคลากรผู้เชี่ยวชาญในด้านเกมจะมีผลโดยรวมต่อการเติบโตของบริษัท